**Velkommen til afdeling 23**   
**i Hadsten Boligforening**

Afdeling 23 består af 84 boliger. De 76 er rækkehuse og de resterende 8 er 2-værelseslejligheder. Alle beliggende på Falkevænget i det nordøstlige Hadsten. Boligerne er opført fra 1983-1989. Rækkehusene har egen have. Der er eget skur til alle boligerne.

I afdelingen er der hyggelige grønne områder med legeplads og bord-bænkesæt, som beboerne kan benytte.

**Du bør vide…**

**Husdyr**   
Du må have to husdyr (hund eller indekat).   
Det er dog vigtigt, at du orienterer boligforeningen herom først. Derudover skal den generelle husorden også overholdes.

**Udlejningshuse**  
Du kan leje Fælleshuset, som er godkendt til 40 personer. Boligforeningen råder også over 3 andre udlejningshuse.

**Affald**Husholdningsaffald skal afleveres i molokker (nedgravede affaldscontainere). Dem finder du fire forskellige steder i afdelingen. Her finder du også containere til glas/metal og til pap/papir m.m.

**Cykelparkering**   
Du finder et mindre cykelskur ved vendepladsen ved de ulige husnumre.

**Parkering**  
Du har din egen parkeringsplads. Det er også muligt at låne en plads til trailer- eller campingvognsparkering. Kontakt kontoret, hvis du ønsker dette.

**Vaskeri**  
Der er fællesvaskeri i bygningen i forlængelse af Fælleshuset. Du kan på vores hjemmeside, via appen ”*e-vaskeri*” eller i vaskeriet booke vasketider.

**Haveaffald**   
Kan lægges i det indhegnede område ved p-pladsen bagved Fælleshuset.